Diari Oficial de la Generalitat Valenciana


Sumari del DOGV 5267, del 26-05-2006 (2006/6145)

Informació pública del projecte modificat del pla parcial del sector 10-SU-I.
-----------------------------------------------------------------------------

### Dades del document

Número de DOGV
:   5267

Data del DOGV
:   26-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6145


Organisme emissor
:   Ajuntament de Castelló de la Plana

Tipus de document
:   Anunci

Informació pública del projecte modificat del pla parcial del sector 10-SU-I. [2006/M6145]  
La Junta de Govern Local, en data 7 d'abril de 2006, va adoptar l'acord següent:  
Vist l'expedient que s'està tramitant per a aprovar el projecte modificat del pla parcial del sector 10-SU-I, de caràcter industrial situat entre CN-340, accés Sud A-7 i Quadra Saboner i els següents,  
Antecedents:  
1) En data 7 de febrer de 2002, l'Ajuntament en Ple va aprovar el pla parcial i el programa d'actuació integrada del sector abans referit i va adjudicar el seu desenvolupament a l'UTE Gumsa . Calviga, SA.  
2) La normativa que ordena el sector 10-SU-I establix les condicions per a la redacció d'estudis de detall i preveu, entre altres, l'obertura de nous vials amb la secció corresponent als vials tipus B dels d'este pla parcial.  
3) La documentació escrita i gràfica del pla parcial no definixen quins són els vials del tipus B, per tot això i,  
Tenint en compte que:  
I. L'objecte de la modificació és completar la regulació que el pla parcial realitza per als estudis de detall en l'article 31.N.d) de les seues ordenances.  
II. Els vials tipus B hauran de tindre una secció mínima de 12 metres i es justifica com a secció semblant a la prevista en vials secundaris de sectors d'ús i tipologia semblant. La secció proposada resulta compatible amb les condicions urbanístiques de la zona.  
III. Dels articles 65 i 79 de la Llei Urbanística Valenciana es desprén que el pla parcial establix l'ordenació detallada en sòl urbanitzable i que els estudis de detall es formularan per a àrees o en els supòsits previstos en els plans parcials, per la qual cosa resulta necessari completar la regulació del pla parcial referida a tals instruments.  
IV. Els articles 101, 87, 90 i 94 de la referida norma, preveuen la suspensió de llicències com a acte aparellat a l'exposició pública dels instruments de planejament i la possibilitat dels particulars per a promoure plans de desenvolupament i les seues modificacions i l'obligació d'exposar-los al públic durant el termini d'un mes.  
V. L'article 127.1.c) de la Llei Reguladora de Bases de Règim Local, determina que la Junta de Govern Local aprovarà els projectes d'instruments d'ordenació urbanística l'aprovació definitiva dels quals corresponga al Ple, per la qual cosa és procedent aprovar el projecte de modificació del pla parcial i la seua exposició al públic.  
Per tot això, vistos els preceptes mencionats i els informes de l'arquitecta municipal i de l'assessora jurídica de Planejament i Gestió, s'acorda:  
1) Aprovar el projecte modificat de pla parcial del sector 10-SU-I, que consisteix a completar la regulació dels estudis de detall, visat amb el número 2006/658 i promogut per l'UTE Gumsa . Calviga, SA.  
2) Exposar al públic durant el termini d'un mes a efectes d'al·legacions la modificació del pla parcial del sector 10-SU-I i suspendre l'atorgament de llicències d'activitat, parcel·lació, edificació i demolició en l'àmbit afectat.  
La qual cosa es fa pública per al coneixement general i s'avisa que durant el termini d'un mes des d'aquesta publicació, els qui estiguen interessats, podran consultar l'expedient (de 09.00 a 14.00 hores, de dilluns a divendres, en l'Agència de Desenvolupament Urbanístic situada en l'avinguda dels Germans Bou núm. 16-3r) i presentar-hi les al·legacions que creguen convenients; i hom significa, a més, que la suspensió a què es referix el número 2 anterior produirà efectes a partir de la publicació d'aquest anunci en el Diari Oficial de la Generalitat.  
Castelló de la Plana, 12 d'abril de 2006.. L'alcalde: Alberto Fabra Part.